Diari Oficial de la Generalitat Valenciana


Sumari del DOGV 7534, del 27-05-2015 (2015/4660)

Informació pública per a l'autorització administrativa i declaració en concret d'utilitat pública per al subministrament de gas natural en el terme municipal d'Ayora. Expedient número CBREDE/2015/3/46.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7534

Data del DOGV
:   27-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4660


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública per a l'autorització administrativa i declaració en concret d'utilitat pública per al subministrament de gas natural en el terme municipal d'Ayora. Expedient número CBREDE/2015/3/46. [2015/4660]  
Als efectes previstos en l'article 73 i títol V de la Llei 34/1998, de 7 d'octubre, BOE de 08.10.1998, del sector d'hidrocarburs, en la ITC-ICG01 del Reial Decret 919/2006, de 28 de juliol, BOE de 04.09.2006, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries, i en els articles 78 i 96 del Reial Decret 1434/2002, de 27 de desembre, BOE de 31.12.2002, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública per a la seua autorització administrativa i declaració en concret d'utilitat pública la instal·lació de gas natural que s'indica:  
  
  
- Expedient: CBREDE/2015/3/46.  
- Peticionari: Gas Natural Cegas, SA.  
- Emplaçament/zona geogràfica: terme municipal d'Ayora.  
- Projecte: projecte d'autorització administrativa, execució d'instal·lacions i declaració d'utilitat pública per al subministrament de gas natural amb mòdul de regasificació en el terme municipal d'Ayora (València).  
- Punt/s de connexió: en mòdul de gas natural liquat, segons pla número RJLF6884114019 JJ-03.  
- Fases expansió (segons pla): segons pla número DXUB4443329901 UD-51.  
- Pressió/ons: 4 bar.  
- Pressupost: 680.992,85 euros.  
  
El que es fa públic per a coneixement general i perquè totes aquelles persones físiques o jurídiques que es consideren afectades en els seus drets puguen examinar el projecte en el Servici Territorial d'Energia de València, situat en la carrer Gregori Gea, número 27, de València, així com presentar en l'esmentat Servici Territorial les al·legacions (per duplicat) que consideren oportunes en el termini de vint dies comptats a partir de l'endemà al de la publicació d'este anunci.  
Transcorregut l'esmentat termini sense realitzar al·legacions, se'l considerarà que està conforme, i decaurà en el dret al tràmit corresponent. Això, sense perjuí de la interposició dels recursos que procedisquen contra la resolució definitiva del procediment, en els terminis legal i reglamentàriament establits.  
  
València, 30 d'abril de 2015.- El cap del Servici Territorial d'Energia: Enrique Climent Sirvent.